ལན།ལ་སྟོད་གཙང་པོ་ནས་བཏོན་པའི་བོན་གཏེར་འདི་དུས་རིམ་མི་འདྲ་བ་གཉིས་ལ་གཏེར་དུ་སྦས་པ་དང་ཐོན་པར་གསལ་བ་དེ་གྲི་གུམ་དང་།ཁྲི་སྲོང་གཉིས་ཀྱི་སྐུ་རིང་ལ་འགྲེལ་དགོས་པར་མཐོང་།དང་པོ་གདུང་རབས་དགུ་བཅུ་རྩ་གཉིས་ལ་བརྒྱུད་དེ་གངས་ཏི་སེར་གཏེར་དུ་སྦས་ནས་ཞང་ཞུང་གི་བོན་པོ་ལུ་གུ་དགྲ་འདུལ་གྱིས་རྙེད་ཚུལ་གསལ་བ་དེ།གཤེན་རབ་མི་བོ་ཆེ་ནས་གྲི་གུམ་བར་དུ་བརྒྱུད་པ་དང་།གྲི་གུམ་སྐབས་སུ་གཏེར་དུ་སྦས་པ་དེ་སླར་ལུ་དགུ་དགྲ་འདུལ་གྱིས་རྙེད་ནས་ཁྲི་སྲོང་བར་དུ་གདུང་རབས་མང་པོར་བརྒྱུད་པ་ཞིག་ཡིན་པའི་དོན་ལ་གོ།ཕྱིས་ཞང་ཞུང་ལྷ་མཐོ་དཀར་པོའི་རིང་གཏེར་དུ་སྦས་ཚུལ་གསལ་བ་འདི་ཁྲི་སྲོང་སྐབས་ལ་ངོས་འཛིན་བྱེད་རིག་པར་སྙམ།